钦定古今图书集成/明伦汇编/闺媛典/第085卷 > 文景隆妻宣氏
## 钦定古今图书集成/明伦汇编/闺媛典/第085卷 > 文景隆妻宣氏

按《德安府志》：“宣氏，安陆诸生文景隆妻。景隆即世，宣
年十九无子，止一女，两姓皆名族，求者接踵。宣自构
一斗室于宅后，扃户礼佛，凡三十馀年。崇祯癸未，值
贼变，赴水死。女适贡士吴冕。”

===彭焱妻胡氏===按《德安府志》：“胡氏，孝感贡生彭焱妻，烈妇姚氏女也。
崇祯间，随焱避难湖南之黔阳。会王进才作乱，胡被
执，强之渡，不可，骂贼受创，身无完肤，与一子一女同
死。黔阳人为作《烈妇歌》。”